Сімвалічны масток да другога дня чытанняў перакінула наведванне “Беларускай хаткі”. Яна прыцягнула ўвагу экспанатамі спрадвечных прылад працы і быту, захапіла глыбокім веданнем юных экскурсаводаў аб асаблівасцях жыцця продкаў. Музычна аздобілі сустрэчу ўдзельнікі ансамбля “Кросны” Лунінецкай ДШМ. Мастацкі кіраўнік Сяргей Уладзіміравіч Рыхцер з вучнямі вясёлымі найгрышамі запрасілі гасцей і патанцаваць, і паспяваць частушкі. Гэта была своеасаблівая ілюстрацыя “Вячорак”, якія праводзяцца ў аздараўленча-адукацыйным лагеры гімназіі ў час летніх канікул.